ไฟแนนซทูเดย์
&#8220;ตัวเรายังไม่ได้ดั่งใจเรา แล้วคนอื่นจะเป็นได้อย่างไร&#8221;
25 ก.ค. 2555

“ตัวเรายังไม่ได้ดั่งใจเรา แล้วคนอื่นจะเป็นได้อย่างไร”
...วันนี้ขอเก็บตกมติคณะรัฐมนตรี (ครม.) สักหน่อยเต๊อะ เริ่มจากมติเห็นชอบให้ขยายระยะเวลาปรับลดภาษีสรรพสามิตน้ำมันดีเซลที่อัตราไม่เกิน 0.005 บาทต่อลิตร ไปอีก 1 เดือน หรือตั้งแต่วันที่ 1-31 ส.ค. 2555 โดยคาดว่าภาครัฐจะสูญเสียรายได้ 9,000 ล้านบาท
พรายกระซิบบอกว่า ยิ่งลักษณ์ ชินวัตร นายกรัฐมนตรี ติดตามเรื่องนี้เป็นพิเศษ ขนาดสั่งการใน ครม.ให้ อารักษ์ ชลธาร์นนท์ รมว.พลังงาน พิจารณาวิธีการและมาตรการให้ความช่วยเหลือประชาชนผู้มีรายได้น้อย หากราคาน้ำมันปรับเพิ่มขึ้น
...เรื่องที่สอง ครม.มีมติอนุมัติมาตรการภาษีและค่าธรรมเนียมเพื่อสนับสนุนการพัฒนาตลาดทุนไทย กรณีการควบรวมกิจการและการแลกหุ้น โดยเห็นชอบหลักการร่าง พ.ร.ฎ. จำนวน 1 ฉบับ และร่างกฎกระทรวง 1 ฉบับ เพื่อสนับสนุนการควบรวมกิจการ
1.ร่าง พ.ร.ฎ.ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ...) พ.ศ. ... มีสาระสำคัญ คือ ยกเว้นภาษีเงินได้ให้แก่บริษัทหรือห้างหุ้นส่วนนิติบุคคล ซึ่งเป็นผู้ถือหุ้นในบริษัท สำหรับผลประโยชน์ที่ได้รับจากการที่ผู้ประกอบกิจการซึ่งเป็นบริษัทควบเข้ากันหรือโอนกิจการทั้งหมดให้แก่กัน โดยโอนหุ้นเพื่อแลกกับหุ้นในบริษัทอันได้ควบเข้ากันหรือบริษัทผู้รับโอนกิจการทั้งหมด โดยเฉพาะซึ่งตีราคาเป็นเงินได้เกินกว่าเงินทุน และการโอนหุ้นที่ได้กระทำในรอบระยะเวลาบัญชีเดียวกันกับการควบรวมเข้ากันหรือการโอนกิจการทั้งหมด
2.ร่างกฎกระทรวง ฉบับที่ ... (พ.ศ. ...) ออกตามความในประมวลรัษฎากรว่าด้วยการยกเว้นรัษฎากร (มาตรการภาษีและค่าธรรมเนียมเพื่อสนับสนุนการพัฒนาตลาดทุนไทย กรณีการควบรวมกิจการและการแลกหุ้น) สาระสำคัญ คือ กำหนดให้ผลประโยชน์ที่ผู้ถือหุ้นได้รับจากการที่ผู้ประกอบกิจการ ซึ่งเป็นบริษัทควบเข้ากันหรือโอนกิจการทั้งหมดให้แก่กัน โดยโอนหุ้นเพื่อแลกกับหุ้นในบริษัทใหม่อันได้ควบเข้ากันหรือบริษัทผู้รับโอนกิจการทั้งหมด